CELEX: 31981R3592
Language: el
Date: 1981-12-15 00:00:00
Title: Κανονισμός (EOK) αριθ. 3592/81 τού Συμβουλίου τής 15ης Δεκεμβρίου 1981 περί καθορισμού τών τιμών ενεργοποιήσεως τών επιτραπέζιων οίνων γιά τήν περίοδο από 16 Δεκεμβρίου 1981 μέχρι 15 Δεκεμβρίου 1982

Avis juridique important

|

31981R3592

Κανονισμός (EOK) αριθ. 3592/81 τού Συμβουλίου τής 15ης Δεκεμβρίου 1981 περί καθορισμού τών τιμών ενεργοποιήσεως τών επιτραπέζιων οίνων γιά τήν περίοδο από 16 Δεκεμβρίου 1981 μέχρι 15 Δεκεμβρίου 1982  

Επίσημη Εφημερίδα αριθ. L 361 της 16/12/1981 σ. 0004

***** ΚΑΝΟΝΙΣΜΟΣ (ΕΟΚ) αριθ. 3592/81 ΤΟΥ ΣΥΜΒΟΥΛΙΟΥ  της 15ης Δεκεμβρίου 1981  περί καθορισμού των τιμών ενεργοποιήσεως των επιτραπέζιων οίνων για την περίοδο από 16 Δεκεμβρίου 1981 μέχρι 15 Δεκεμβρίου 1982  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3577/81 (2), και ιδίως το άρθρο 3 παράγραφος 1,  την πρόταση της Επιτροπής,  Εκτιμώντας:  ότι πρέπει να καθορίζεται κατ' ετος μία τιμή ενεργοποιήσεως για κάθε τύπο οίνου για τον οποίο έχει καθορισθεί μία τιμή προσανατολισμού, λαμβάνοντας υπόψη τα στοιχεία που απαριθμούνται στο άρθρο 3 παράγραφος 2 του κανονισμού (ΕΟΚ) αριθ. 337/79·  ότι η ποιότητα του τρυγητού της αμπελουργικής περιόδου 1981/82 πρέπει εν γένει να θεωρηθεί ότι ανταποκρίνεται στον μέσο όρο·  ότι οι τιμές των επιτραπέζιων οίνων των τύπων R I, R II και Α Ι, παρά την αύξησή τους κατά τις τελευταίες εβδομάδες, παραμένουν κατώτερες της τιμής ενεργοποιήσεως· ότι οι τιμές των επιτραπέζιων οίνων των τύπων R III, A II και Α ΙΙΙ είναι υψηλότερες από τις αντίστοιχες τιμές ενεργοποιήσεως λόγω των μειωμένων διαθέσιμων αυτών των τύπων οίνου·  ότι λόγω υπάρξεως αποθεμάτων κατά την έναρξη της αμπελουργικής περιόδου, πολύ μεγαλυτέρων από το μέσο όρο, η συνολική διαθέσιμη ποσότητα είναι κατά πολύ μεγαλύτερη από εκείνη μιας μέσης περιόδου·  ότι για τον καθορισμό του επιπέδου των τιμών ενεργοποιήσεως πρέπει να ληφθούν υπόψη τα προαναφερθέντα χαρακτηριστικά· ότι πρέπει, κατά συνέπεια, να αυξηθούν οι τιμές ενεργοποιήσεως που είχαν καθορισθεί για την προηγούμενη περίοδο, χωρίς η αύξηση αυτή να ενθαρρύνει την παραγωγή·  ότι οι τιμές προσανατολισμού έχουν καθορισθεί από τον κανονισμό (ΕΟΚ) αριθ. 2027/81 (3) για την περίοδο από 16 Δεκεμβρίου 1981 μέχρι 15 Δεκεμβρίου 1982· ότι, κατά το άρθρο 3 παράγραφος 3 του κανονισμού (ΕΟΚ) αριθ. 337/79, οι τιμές ενεργοποιήσεως καθορίζονται κατά το ίδιο στάδιο και ισχύουν για την ίδια περίοδο με τις τιμές προσανατολισμού· ότι οι τύποι επιτραπέζιων οίνων στους οποίους εφαρμόζονται οι τιμές αυτές έχουν καθορισθεί από τον κανονισμό (ΕΟΚ) αριθ. 340/79 (4),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο από 16 Δεκεμβρίου 1981 μέχρι 15 Δεκεμβρίου 1982, οι τιμές ενεργοποιήσεως των επιτραπέζιων οίνων καθορίζονται ως εξής:  1.2 //   //   // Τύπος οίνου   // Τιμή ενεργοποιήσεως   //   //   // R I  // 2,73 ECU/% vol/εκατόλιτρο  // R II  // 2,73 ECU/% vol/εκατόλιτρο  // R III  // 42,56 ECU/ εκατόλιτρο  // Α Ι  // 2,47 ECU/% vol/εκατόλιτρο  // Α ΙΙ  // 55,62 ECU/εκατόλιτρο  // Α ΙΙΙ  // 63,51 ECU/εκατόλιτρο  //   //  Άρθρο 2  Ο παρών κανονισμός αρχίζει να ισχύει στις 16 Δεκεμβρίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 15 Δεκεμβρίου 1981.  Για το Συμβούλιο  Ο Πρόεδρος  P. WALKER  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 359 της 15. 12. 1981, σ. 1.  (3) ΕΕ αριθ. L 200 της 21. 7. 1981, σ. 1.  (4) ΕΕ αριθ. L 54 της 5. 3. 1979, σ. 60.